
الجزء 1
جا ماشي علي وانا قاعده تحت مربوطه بي حبل ومحكره رجليني طبعا لوني اسوود " ضربه شمس بس يا جماعه " وحانيه ضهري من شفتو بقيت اتكشم ظاهره بس سنوني وعيوني كل ما اتذكر المنظر دا برقد وبتف عشان التفه تجي فيا راجعه لاني استاهل دي ما خلقه بت المهم جا فك الحبل وقال لي الحمدلله الشيخ طمني عنك وقال لي انك كويسه انا تاااني بقيت ابكي يا بنات دا بقول لي طمني عنك اااااححححيييي ياقلبي فجأه جاهو ولد قال ليهو يا عدي عايزنك بره سرررعه قال لي عن اذنك بجي بعدين اشوفك وطلع .... عدي
اسموو عدي تشوفني ويييين وحات الله مرق بي جاي انا بقيت افتش فيهو بي جاي وكل ما القي زول بسأل منو النهار كلوو شلتو في راسي افتش فيهو ناديه نادتني جيتا وانا شانقه نخرتي قالت لي مالك ما بتساعدي امي ولا دايره تتمها قلت ليها هووووس ولا كلمه عريس منك ما عايزه وشغل ما شغاله وانا بي رراجلي يختي وعلي مافي خيلك اركبي .... لقيت لي ولد كدا من بعيد يشبهو لكن دا مستحمي ومغيير ما اظنو هو مشيت خطوتين كدا اسمع صوتو يا سمررر عاينت شفتو وحات الله ما شفتو سماحتو بعد غيير عاااادي يسوي كدي نضافه تسوي وووواغربتي
وقفت قلبي حاسه بيهو بدق تحت رجليني قال لي هسي سالت منك قلت ليهو وانا من قبيل بفتش فيك تفتشي فيا !!! ااي عايزه اطمنك اني كويسه الحمدلله .. ايواا الحمدلله عن اذنك نتلاقي بعدين عدى اسبوع كااامل وانا رحلت عند ناس ناديه وشغالين نتونس انا وعدي ااي مكان بمشي معاهو حتى لما جا يدق الخيمه مشيت دقيت معاهم واحد من الاولاد قال ليهو انت دي شنو النصيبه اللاصقه في عدي دي .. كلهم فكو الضحكه ... رميت الحديده الفي يدي والشمس ضاربه في وشي صفقت ليها صفقتين وختيت يدي في نصي وهزيتو ههههيييي وتاني يا كلب البكى يا شبه الشيتا تقول لي انا نصيبه نصيبه التضربك في نص راسك يا سمين يا مدردم هسي في زمتك حاسب نفسك راجل دي شلفوفه ولا مرتبه ملفوفه شلاليفك نازلين لي الصره والصره زاااتها حفره دخان بس والرجلين ظلطه بس يا معولق ايييييف منك ومن ريحتك ... قال لي انتي بالزات ما تتكلمي عن الريحه ... مالها ريحتي يجيبو خبرك ويريحوك في كفنك يا عره يا طرطور يا شبه التور نفسك تحلف تقول بس صوت موتور امشي يا الريحتك خوور 😏...😏😏 احسن اسكت .. الا جو مسكوني منو " مافيكم واحده تقول لي مباريه عدي لي الخيمه ليه 😐 انا كان غفلت منو دقيقه بس بلقي بنات الحله الخفاف لفحنو الرجال الزمن دا خطف بس " دخلوني بيت ناس ناديه عدي جا داخل وراي 😍 اتاري امو نادتو مشيت وراهو وقفت في الزقاق اسمع فيهم قالت ليهو مباري النصيبه دي مالك ... اجي اجي يا النصيبه اصبري يعرسني بس والله الا اطين عيشتك يا العجوزه الشمطاء "😐 ... عايني يا امي بالمختصر المفيد انا داير اعرس سمر دي 😨😨😨😨😨😨😨😨😨 وحات الله جيت منكشحه فيهم وقعت اغمي علي 😂😂😂 اااي والله عااد دا اول عريس يجيني اقول ليكم دا اول زول يشاغلني ....💔
الجزء 2
فقت وانا في بيتنا قمت لبست سفنجتي عشان اجري علي بيت ناس ناديه امي مسكتني .. سمر لحدي هنا كفايه ام عدي دي زلتني قدام بيت المناسبه كلوووو وقالت لي عدي والله ما اعرسها ليك لو بقت اخر بت دي عامله زي صحبك وامها ما مربياها فاكاها في الحله تلقط في العرسان بت تشبه صاج الكسره امي بكت اووول مره امي تبكي قعدت جمبها طيب يا امي بتبكي مالك؟ ! قالت لي كل النسوان ضحكو انا نفسي افرح بيكي زي كل البنات واجرتقك بي يدي لكن ما اظن عندك ولاعندي نصيب ... والله بقيت ما بشوف قدامي لفحت التوب عايزه امرق امي مسكتني سمر خلاص لحدي هنا وكفايه ما ترجعي هناك عمري ما سألتك من تصرف انتي اتصرفتيهو لكن الليله ما بخليكي تمشي مشيت دخلت جوه بكيت شديد
لحدي ما بقيت اشهق من البكاء نمت علي كدا الصباح بدررري جاات خالتو علويه مره الجيران قالت انو العريس عمو اتوفي واجلو العرس شهرين ... الله يرحموو .. بس بي امانه فرررحت من تأجيل العرس وحلفت انتقم منهم كلهم واتغيير بس اتغيير كيييف وانا مفلسه والسماحه اااهم شي فيها القروش بقيت افكر وافكر قلت لي خالتو علويه ممكن تسلفيني تلفونك اسبوعين قالت لا لا قلت ليها طيب ايجار والاسبوع بي 70 اصلا انتي ياخالتو ما عندك علاقه بالانترنت انا محتاجاهو عليك الله وافقت ادتني ليهو شحدت امي الفين فعلت النت ونزلت الفيس ودخلت القروبات بقيت افتش لي تاجره اسوق ليها في الفيس بي عموله لقيت كم تااجره وكدا وبديت اسووق ليل ونهار انا مع التلفون بقت تجيني قروش كووويسه لحدي ما لقيت زول بعرض اجهزه كهربائيه ودي عمولتي فيها مليون عااد بقيت لو دخلت دقيقه التلفون بررراهو بجيني اهااا شلت القروش وبقيت ادفع لي خالتو علويه اول بااول مشيت اووول حاجه اشتريت لورا اصصصلي لقيتو بعد تعب وجبت كنزه وصابون خيار وطبق بيض لزوم الماسكات وكدا لي جسمي جبت حمام مغربي مجموعه كريتون بي اورنج واشتريت دلكه وكريم مياس واسترال وزبده شيا واكياس وشرابات اما لي وزني ....
اهاا طبعآ ختيت الحاجات قدامي وجبت كراس وكتبت يوومي من طقطق لي السلام عليكم اوووول شي قشرت وشي بي لورا بمسحو صباح ومساء لوراا الاصلي هااا بغسل وشي وبخلي فيهو حبه مويه حتى امسح لوراا بخليهو 3 ساعاات بغسلوو وبمسح زبده شيا طوووالي بعد وشي قشر بديت ليهو كنزه بي حبه لورا ومعاهو الماسكات كنزه ولورا قفلو لي مساماتي الاصلا ما كان في زول شايفها الا انا اهبشها ماا علينا الما سكات كنت بعمل ماسك البيض بي المناديل وبياض بيضه بي بن برضو رهييييب وكنت بعمل ساونا في البيت بخت حله في النار وبرمي فيها نص ليمونه ونعناع بخليها تغلي وبجيب بشكير وبمسح وشي بي قناع الخيار وبغطي وشي مده 7_5 دقايق وبغسلو عااادي ... دا رهييييييب الجسم اهاا عااااد دا اصعب شي اوووول حاجه دخلت الحمام عشان استحمي بي الحمام المغربي الليفه من المرقتو من جسمي جاتها صدمه حلفت ما تطلع لي خليا ميته تاني بستحمي وانا جسمي رطب بمسح مجموعه كريتون واورنجا جل في يدي بلخبطها عشان ما تضرني صعبه اااي لكن اعمل شنو عااااد انا حالفه ما اخليهم اهاا نرجع لي موضوعنا بعد اتمسح بلبس الاكياس والشرابات لحدي ما اعرق بطلعهم وبغسلهم وبمسحهم بي زبده شيا بي استرال بديت العروكات بعد القشره ظهرت بنعرك كل يومين بي الليل بمسح جسمي بي زيت زيتون و وشي بي ماء ورد
اهاا وزني ااااصعب حاااااجه وقفت العيش تمامآ لو بااالغت باكل واحده في اليوم عايشه علي الخضروات بسس والعصير وقفت الشاي واللبن ونزلت تطبيق اسكوات في البدايه كان نااار حمراااا لكن مع مرور الزمن اتعودت عليهو وكرشتي بشدهاا طوووالي وبربطها بي الليل بمسحها بي جنزبيل بي فازلين وبلفها بي كيس وبربطها بي قطعه وبوم حاااار لكن الشماته كانت احررررر شعري قممت كدا وغسسسلتو وجبت ليهو زيت نرجيل العلبه الاولي نشفت لي شعري لكن التانيه ظبطت معاااي جبت معاهو بالمرز وفي الاسبوع 3 مرات بعمل ماسك السدر مبااااالغه دا ارهب وااااحد .... طبعآ دا كلووووو وانا ما بطلع من البيت شبر ولو جو الجيران بمشي بتغطي وبنوم ومرات كتييره برحل ناس خاالتي قعدت عندهم شهر وحاجه تقريبآ بزلت مجهود كبيييير عشان ما يشوفوني ... المهم زمن المناسبه جا والناس اتلمت من اووول وجديد امي مشت ليهم بي هناك خالي جا قال لي الا تمشي تناديها هسسسي ... خالي امش انت انا ما ماشه يا زوله امشي سرررعه قووومي علي حيلك .... قمت مشيت اللبس
الجزء 3
اهااا قمت كدا لبست النقاب والشراب والعبايه والجوينت المهم قفلت نفسي كلو كلوو حتي عيوني غطتيتها ومشيت ناس ناديه لي منهم شهرين ما جيت دخلت عاينت كدا قلت ليهم مجتمعين في الحرم ان شاء الله شفت ام عدي شبت فيا ناااار الا امي جات وقفت قالت لي سمور جيتي متين قلن ليها امي ارررح خالي بناديكي ... جات ام ناديه سموور وين انتي طووولنا منك ياااه ومالك قال مكمكمه نفسك كدا ... قلت ليها دي حركات بايرات اهاا ارتحتي
مرقنا طوووالي لقيت عدي واقف برره مع نهي مشيت عليهو عدي كيفك عاين لي كدا قال لي انتي منو؟ ! انا سمر والموقفك مع نهي شنو قال لي انتي دخلك شنوو وعلي فكره خطوبتنا انا ونهي الاسبوع الجاي .... بتخوني يا عدي؟ !!!!!! قهقهقه ضحك اعرسك؟ !!!! يابت انتي بتلعبي ياااخ انتي معضله اكتر مني كنر خيري العبرتك يا ضكر ..... انا !!!! بتقول لي كدا !!!!!!! دايره اردح كدا اتذكرتك الحنه بكره قلت ليهو قسما بالله لو ما خليتك تبول في ملابسك قدام كل الناس ما ابقي سمر وانتي يا كلبه حسابك معاي بكره مشيت وانا غباري يلوووووي دخلت البيت بعد تلاته ساعات حتي قدرت اخط خطت الانتقام ......
وانا قاعده في البيت بقيت ما بشووف ونفسي حااار يسوي دف دف دف قلت لي نفسي هووووي يا سمر اركزي كدي واهدي وروقي عشان توريهم انتي منو .. اتخمخمت ومرقت علي السوق سااااعتين وانا قدامي 4 فساتين عشان اختار واحد واصلا راسي غلي من الشمس واللف اهااا شغاله افكر وبتاع المحل زهج مني عدييل كدا قمت اخترت فستان اسوود من فوق مع الجسم ومن تحت منفوش وما كان طويل وما قصير يعني تحت نص الساق وفيهو تحت حبه لمعه كدا وجررري علي محل الاكسسوارات اخترت اسوره رفييعه كدا ولماعه ومعاها خاتم برضو فضي لماع 😌 والجزمه كلهااا كانت ترقش تسوووي كدي 👋 وتقوول وووواااغربتي ✌😌😂 مشيت البيت طبعا ما ظاهر مني ولا شي منننقبه 😌 جيت لقيت ناديه في البيت 😏 من شافتني وقفت سمر 😢 ... اها خيير مالك😒 السمار الياكلك 😏 جب عليكي 😒 ... سمر انتي تمام؟ ! طوولتي شارده مننا خايفه تكون البوره جننتك خلاااص🙊 ... كلمت عريسي بيكي وقال ح يقنع اخووهو بيكي لكن حللفتك وخسسسمتك تجي بس تغسلي لينا عده الغداء والله المره دي انا صاااادقه معاكي ..... عاينت ليها كدا قلت ليها 😏 قوومي عليك حيلك يقوم نصك يا وسخه وانا راجل منك مااااااعايزاهو وليكي علي بكره اجيبهم 40 من حنتك دي😏 ... عاينت لي امي كدا وقالت ليها والله خلااااص بتك وجنت اوول شي لابسه ليها اسود في اسود ومغطيه وشها ليها شهرين وشايله كيس وسخان فتشيها يمكن جابتو من الكوشه 😌😂 ومرقت ورزعت الباب وراها .... اااي شلت لي كيس وسخان دخلت فيهو حاجاتي الجديده عشان عااااارفه عينهم الحاره دي ما بتريحني 😏😏 اهااا بالليل جا وانا النوم ابا لي 👏👏👏 مسحت كريمي ونمت بكره العصر دقو خيمه الحنه و وصلني شمار انو اولاد الحله جت جايين 👏😍 دخلت الحمام استحميت وجيت اتمسحت ولبست الفستان وطبعا شعري فردتو جبت بت من بنات الكوفير مكيجتني في البيت حنكتها وبي نص السعر وفي البيت 👏😂😉 وبخيت الريحه وقعدت 😌 الحفله بدت ابييت امشي انتظرت لحدي نصها قلت اخلي البنات يفرحو شويه ...😏😂 قبل نصها امي جات فتحت ليها الباب وقسما امي دي مسكتها الرجافه 😂😂😂 وتتعوذ ما عرفتني وقعت من طووولها دخلتها وشممتها بصله فاقت شافتني بقت تتمتم انتي منو 😨 قلت ليها امي قولي بسم الله انا سمر بتك 😕 تاااني وقعت اغمي عليها ختيت البصله جمب نخرتها ومشيت خطوتين صحت طلعت طوووالي ياااخ طووولت من الهوا كنت كاتمه علي نفسي 😂😂 وقفت شميتو انتظرت الاغنيه انتهت وجا فاصل الناس ترتاح فيهو ومشيت دخلت ...😌 تعالو اووول شي اوصف ليكم بقيت كيف 😍😂 الشعر حلف كلام امي صااح شعري سمح الا ما لاقي ليهو ست💔😂 نازل من كتفي وعامله فيهو فيونكه صغير كدا بالجمبه وفيعه لونها فضي لمااع ولوني بقي ابييض عددديل والله 👏 البطن مسحتها كلو كلو وشي لو ختيتي فيهو نقطه مويه ما بتسيل لااا بتجي مدردقه 😂 من النعومه بس اقسم بالله ✌😌 رجليني مليانه الحمدلله والجزمه كانت عاااليه وزادتني طووول دخلت الخيمه بي كل ثقه 😌 كل الناس صنت وبقت تعاين زووول عرفني ماف 😂 يا جماعه والله انا سمحه ياااخ الا السواد كان خافي ملامحي 💔 عاينت كدا زول نزل عينو مني ماف " يا جماعه انا المنظر دا اول مره يمر بي 😭 ما بستحمل ياااخ خلاص اتلهو 🙈 انا خجااااله " ... مشيت توووووش لي ناديه مديت ليها طرررف يدي 😌 قلت ليها مبروك بركه بورتك الاتفكت وهي بس مقهيه فيا ...😨 صوتك ززززي سمر انتي منو ...😨😨 قلت ليها سلامت نظرك انا سمر شخشيآ 😌 دا الاصدار الجديد ...😌 غايتو بتذكر لي الان جاته قومه نفس الا لحقوها بي بخاخ خالتو علويه ...😂😂 كدي فكونا من ناديه لاقيت عدي ونهي 😒 جا ماشي علي سرررعه شلت لي كبايه مويه وصلني بقي بس مقهي 😨😨 وشغال لاحول ولا قوه الا بالله سبحان مغيير الاحوال سبحان من يحي العظام وهي رميم تتقد عيني الشافت بلاااك 💔 .. قلت
ليهو اميييين بي حركه بهلوانيه كشحت المويه في بنطلونو وهو ما واعي بس متنح فيا ...😨 بي اعلي صوت عندي قلت ليهو امش غسل بولك دا اووول حتى تجي تتكلم معاي 😏😏....😏 مافيكن واحده تقول لي حرام عليكي دي البدايه بس 😏 لسسه ما عملت ليهو شي 🐸 انتظرو اكلمكم ....
الجزء 4
اهااا قلت لي عدي امش غسل بولك دا حتى تجي تتكلم معاي يا بوال ومشيت منو خليت كرعينو يتطاقشن زي البت لما تعمل اسكوات يومين وتوقفو وتجي تحاول تطلع سلم
لالا ياااخ ززززي نشافه الغساله لما تجي تقيف ... اما بنات الحله كلهم بقو يتضايرو وحااات الله يلبدن زي الكديسه الشارده من المطره ... اما ناديه يبخو ليها في البخاخ وشغاله جيبوها لي نادوها لي الله لي
... جاتني وزيرتها حليمه بت نجوي قالت لي ناديه بتناديكي سررريع مشيت عليها .... لقيت عيونها مقلعات وتشهق سمررر بقيتي كدي كييف وكيف نفسك تسمح ليكي انك تحدثي اصدارك الجديد في عرسي امشي ما دايره اشوف وشك هنا .... دنقرت فيها قلت ليها اركزي يا ام سكاكات الناس كلها بتعاين لي جرسك دي وظاااهر الحسد في عينك قل هو الله احد وانا اصداري الجديد دا ما بسمع لي اردح ليكي لكن والله ما اخليكي الردحه واااقفه لي في حلقي هنا دا الفنانه حبت تتدارك الحفله قبل تبوظ واشتغلت الموسيقي وووووجرررري وقفت في نص الداره زول جا جمبي ماف كل البنات مدسيات تحت اماتهم والداخله تحت التربيزه والكبرتها بيتهم والفنانه بدت الغنيه اهاااا اهااا شلبتني وشلبتني الله فيا ما خافتو وانااا احتتت اهااا والله طيييييب رقصت بي ورا وقدام وفوق وتحت اظنها سألت من اسمي وبقت تقول " اااااشييي علي ناس سمر 👏👏 تمااام ومافي كلاااام 👏👏😂😂 وقلبتهااا طوووالي بتدقي 👏👏💃💃 وبقت شغاله بتدقي ياسمر 👏 اتدقي وييييين 😂 قال اتدقي قال .... انا اررررقص والفنانه تغني لحدي ما زمن الحفله انتهي وناديه من كريسها ما قامت وعدي صدق انو بال وماشفتو تاني ...😂 القونه وقفت قمت طالعه اشوف اولاد الحله واقفين جمب باب الخيمه وحااات الله جيت شاقاهم كأنهم خريات واقفه 🐸 خليتهن كأنهم ضارباهم كهربادخلت البيت وانا جسمي بررررجف من التعب والاحساس دا اووول مره احسو والاهتمام من الناس 😂 اااي تعبت شديد والله وكنت مفلسه واستخدمت كيد النساء عشان اجيب قروش بس جات بي نتيجه 👏😍 قبل ما اغيير ملابسي بابنا دقاا امي فتحت الباب لقتها خالتو علويه جات سلمت علي وهي ما بترمش ... سمر من غيير انا مقدمات انا دايراكي لي عوض ولدي وانتي عارفه عوض راجل والرجال ورااا سيد الرجال لييي حدهم عندو اكبر طبليه وفيها تحويل كل الشبكات وغيير الرصيد ملااااينه حاويات وبسكويتات ومناديل ونحنا احسن منك ما بنلقي امي من الفرح فكت الزغروووده كل الحله سمعتها طووووالي جريت بررره محل الخيمه قلت ليهم ما خطبوني دي خالتو علويه طلبتني لي ولدها وانا ابيت ..😌 عايزه تخرب سووقي ولا شنوو قال عوض قاال 😏😏 مشيت رجعت ليها هيييييي يا خالتو علويه 👏👏 زمااان ما كنت قدااام عيونك 26 ساااعه مااالك ما دورايني لي عووض ياااخ مويه من يدي ما كنتي بتشربيها امااا عوض ولدك دا والله اسففو التراب تتذكري يوم اتشاكلت مع صاحب عدي !!! هو مااات بي الضحك علي رسلت ليهو طوبه في بطنو رسل لي طوبتين ... قالت لي يدك بي التقطعا يا رب اضربي ولد انا !!! بركه الرسل ليكي طوبتين بدل واحده ...😐 قلت مخيبيير الله والله طوبه جاتني مافي جو في عدي 😏 كان جوني كان خليتو والله ما اخليهو 👏👏 عن دي كمان ...😏😏😏 نفخت نخرينها وقامت ماشه اتذكرت تلفونها 😭😨 قالت لي جيييبيهو سووووووورعه 😢...😐 التلفون لااا ...😭😭😭 اثناء جدالنا في التلفون ناديه جات داخله 😏 مددوها في السرير عيونها غاطسات من البكاء قالو اهل العريس في ناس منهن جو بلدس شافوني والعريس ضرب لي ناديه سألها مني .......
الجزء 5
سمر
ناديه ممده في السرير ومعاها وزيرتها مشيت عليها ... والله خفت يكون حاصل ليها شي ونسيت كلو العملتو .... اووول ما وصلتها ناديه مالك قالت لي ... العملتي فيا يا سمر ما بنساهو ليكي لمن امووووت كدا كدا يا سمر تطلعيني قدام اهل راجلي اني شينه واني وسخانه وهيكل عظمي؟ !! شوفي عددديل كدا وبالمطواضح الصريح ما عايزاكي تجي عرسي وطاااارداكي منو و وشك دا ما اشوفو في الصاله كلو كلوووو .... عاينت ليها كدا طيب خليني اغسل ليكم العده عشان احضر العرس .. قالت لي لأ .... قلت ليهااا هووووي انتي موهووومه ولا شنو؟ ! عده شنو البغسلها ليكم يارمه يا وسخانه كلامهم صاح انتي سكاكاتك ديل الا راجلك يعملهن كوارع يا شبه الحرايب يا تربيه الزرايب اقوول فيكي شنو وانتي فيكي كل العبر شوفي يا بت الناس العرس بجيهو بجيهو الا كان تلغي العرس وتمشي لي راجلك في بيتهم بعدين احب اقول ليكي راجلك دا والله يبقي اخر راجل ما اعاين ليهو ما عشانك انتي لا عشان هو ما استااايلي " وهزيت ليها نصي " نظام حركه وكدا
بعدين هو ازرق وقصيير وسمين وعندو صلعه ما فيهو شئ اااثر انا عيني منشنه بعيييييد لي ابوهو الاصفر الطووويل عشان اطين عيشتك انتي وراجلك قووومي يا بتي امشي اكلي ليكي مديده حلبه رممي بيها عضامك دي قوووومي ... قامت وهي تردح لي امي بتك ما عندها كرررامه وبتك قليله ادب وبتك وبتك ....
انتظرو وشوفو
انتو لو مكاني بتخلوها؟ !!!!!
اهااا ناديه طلعت بي هنا امي جات ماشه علي قلت ليها امي
والله حتى لو ربطيني والله امشي العرس وانا حلفت ... قالت لي سمور قلت ليها ااي قالت لي لو ما جبتي 7 عرسان تبقي ما بت امك ... سبعه بس علي بالكلاق اجيبهم لي 70 ... هي هاا تطلقي شنو الا كان سريرك البركه في عوض الجا كسر حاجز البوره دي ...
امي ليه بتقولي كدا ياااخ انا ما بتك وبعدين والله الاصدار الجديد دا شغال فل بشوووفي ..... اها قالت لي كدي دفقي لي مويه العده دي وتعالي بقيت انقنق يا امي عده شنو البدفق ليكي مويتها وانا عرسي قرب حرام والله عرس شنو يا بت جنيتي 😐 كدي خلي يجي زول يتقدم ليكي اوول .... شلت الجردل وبقيت انقنق والله بكره اعرس وتندمو 😐 والله تاني في الحلم ما اجيكم 💔😭 دنيا جاسيه ....💔 فتحت الباب شفت ناديه راجلها جا يوديها تختار الزفاف شكلوو عاينت كدا العربيه 😍 الصلاه علي النبي ااااحححيي يا قلبي خليت الجردل في محلو واتبلمت بي التوب وطلعا وقفت جمب الحيطه عشان اشوف الوزير 😨😨 وووااااي اللهم وااااااي😭😭😭😭 اااااحححححييييي و ووووووووب علي وككككككررررررر عللللللييييي دا وقع من يااتو كوكب قلبي فرررررر طااااار خلااااص دا فارس احلامي وحااااات الله يبقي معرسهن 4 ابقي انا الخامسه 😐 لقيت عدي بسلم عليهو واتكلم معاهو شويه وركبو العربيه ومشو .... جرررريت جري علي عدي 💃 سلمت عليهو وانا قاتله حيلي عدي 😌 وشغاله ارمش سااااي كيفك 🙈 عااااد انلبش سمر انا تمام انتي كيف انا اسف والله وما كنت قاصد وكنت مضغوط من امي وحنك كدا وشغال يتعذر وانا خلاااص اخلاقي جات في نخرتي ... قال لي سامحيني مستعد اعمل اااي شي عشان تسامحيني قلت ليهو ااي شي ؟ ! قال لي ااااي 😌... طيب يا عدي عندي صحبتي والله زي اختي واكتر و وزير العريس دا كسرها وهي او مره يعجبها زول وقالت لي دايره معلومات عنو لكن يا يا عدي بررري ما عارفه العاجبها فيهو شنو انا شخصيا بكره اللون الابيض في الرجال وخصوصا العندهم شنب ودقن واحس بيهم ناعمين كدا غايتو ما عندها زوووق في الرجال خالص 😌انا بحب الراجل المتوسط الطول واللونو اسمر وعندو حبه كرش كدا وخصوصآ الببدأ حرفهم بال " ع " عاااااد والله لو ما اخاف الكضب اظنو المره دي جد جد بال 😂😂😂😂 قال لي كل المعلومات عنو " اسمو محمد واصلا عايش في كندا ما ساكن هنا وكان خاطب وفركش خطوبتو قريب لانو خطيبتو كانت خفيفه ولفيفه وحس بيها ميته فيهو موت وعموما بكره البنات وما بديهم مجال وعندو 3 اخوان وبت وهو الوسط وعمرو 34 وراجه كندا بعد اسبوع "😭😭😭 شلت المعلومات دي ومرقت منو دفقت الجردل ودخلت جوه امي بتقول في شنو ما عارفاها بقيت افكر في خطه تجيب راسو في 3 يوم بعد 7 ساعات طلعت بي فكره جهنمييييه 😌😌👏👏👏
بكررره من الصباح لبست وجررري علي بيت ناس ناديه طبعآ من يوم الحنه ما خشيت عليهم 😐 المهم رااسي فيهو هدددف معيييين مشيت افتش ام " محمد " عرفت انها مره كبيييره وليها مركزها عشان كدا بتكون قاعده في الغرفه غالبآ مشيت لقيت الغرفه مليانه قعدت مطررفه كدا سمعتها بتتكلم مع حبوبه كدا قدرها قالت ليها والله بنات الزمن ديل 😏 لاهمه لا مروه بس شغالات يضبضبن لي الاولاد ويستون نفسي القي بت من زمنا محترمه ورزينه وعاااقله و واززنه نفسها في نص كلامها عاينت كدا شافت ليها واحده كده بتكرها قالت ليها نورا جات بييييييس عليهااا والله انا اشوف الموت ما اشوفها👋😐 ... قالت ليها انتي يا ام احمد ما نسيتي شلبها ليكي الزمان قولي الحمدلله انها شلبتك الله عوضك بي ابو احمد ماشاء الل
ه راجل يسد عين الشمس ... قالت ليها والله ما اخليها وما ناسياها ليها يجيها بالساحق والبلا المتلاحق ....😐 فجأه قاطعوهم بي الشاي وقعدت معاهم مره غييرو موضوع طوووالي اهاا انا عاد شلت كفايتي من المعلومات 😈 وبقبت مارقه جريت ورا المره الشالبه نسيبتي مبارياها من مكان لي مكان عرفت انها عندها بت قدري وما متزوجه 😍 ايواا الحمدلله مشيت سلمت علي البت وقلت ليها ارح نجيب ملايات من جوه الغرفه نفرشها " الغرفه الفيها نسيبتي المسقبليه "😌 وافقت مشينا عاينت لي ام محمد اوا ما شافت البت صرررت وشها المهم مشينا نطلع في الملايات بديت الدرامات 👏👏👏😌 خصوصا البت دي ملكه الردح " شفتها قبل كم يوم تردح في الشارع من غير سبب قلت ليها هوووي احسن ليكي ابعدي من محمد 😐 بي صوت عالي ... عاينت لي بي استغراب 😕 قالت اجي اجي دي مالها ... قلت ليها اجي في عينك ما تعملي فيها مسكينه ورايحه ليكي ...👏👏 طووالي بدت تردح " قالت لي حلاوه مصاصه وعامله فيها رقاصه ،لو ضحكتي شينا و لو بكيتي كرررعلينا ،اواصل ولا اقيف "😏 قلت ليها اااقيييفي ياختي 👏👏😏 بديتي وبتمو ليكي 👏🏼👏🏼👏🏼👏🏼👏🏼👏🏼👏🏼👏🏼
الشنطه للكتف والراجل للخطف 💃💃💃💃
ي وزاره الصحه البحر زحا والتمساح قحا
👏👏👏 هيي وتاني هيي والتالته بالتقصيد والرابعه احولها ليك رصيد
مكرونة وم عرفنا لونه اجي ي ال LG اطلعي السطوح واتكلمي بي وضوح
شوووف كمان الكوارع البقت بتصارع 😏 والجرجير البقي يطير شن جدة علي المخدة التنجيد ولا الكيس الجديد سجم وعدم فهم هييييي يا هناية الوسط الرجال مشااااية 👏👏👏
ياالفسختي واتوسختي 😬😬.. يخسسي ومرررض نفسي ياالبايرة وللعرس دايرة 🙈 كشااااتين وخلينا لعب الطييين 👏😊👏👏 الشمس ضربتك والرجال ابتك يخسسسي ومرررررض نفسي سكسااانية وعدم انسانية حلاوة مصاصة وعاملة رقاصة 👏👏💃💃 لو ضحكتي شييينة ولو بكيتي كور عليناااا جقر جقر يا كمونية البقر 😏 ياالرااخية اضانك وماناقشة حناااانك 👏👏👏 ياالطيرة المباااارية السيرة 👏👏👏👏👏 ناس عوائل وعندنا فااااائل برستيجنااا عااااالي وجكسينااا غاااااالي ههههههههههييييييي انتي ما تخليني اقوم من سريري واضرب ليك منكيري 👏👏👏👏👏👏 اسيااااد الرصة والمنصة .... اسياد الشئ وكل شئ سسسجم وعدم فهم .. ياالسفيتي واختفيتي يا الوهمية وعندك اللحمية ياالجدعوك ومالقوووووووووك هيييي يا هاء ... ياهمزة علي الياء 👏👏😒 ماتخليني اوريك الشطه والمغطه 🚬🐸
اهااا عاااد ام محمد من ما شافت بت عدوه اللدوده دايره تشلب بت تانيه وقفت علي حيلاا من غير ما تعرف الغلطان منو قالت ليها انتي بت قليله حياء واتعلمتي الشلب من امك😐 امشي اطلعي من هنا "😐 عاااد انا قلبي بقي يرقص براهووو 򓐽"
حاولت تدافع عن نفسها قالت ليها هووووس 😡 امشي يلااا ... انا طوالي قمت طالعه قالت لي تعالي اناي يا السمحه دايره اتكلم معاكي 😍😍😍😍😨.. اااايوووووي جااايااااك جااااياك يا ابشرا جاياك جايه احتو معاك يا ابشررررا 👏👏👏 خطتي ماشه
الجزء 6
دخلت شلت التوب ومرقت عاينت كدا شفت امو وافقه بره مع مره اشرت ليهو دقيقه بس مشيت سلمت عليها قلت ليها دايره اقعد معاكي تحكي لي قصتك مع الشلابه نفسسسي اعرفها ياااخ ... المهم هدفي كان اتكلم معاها وهو يشوفني طوووالي قالت لي خلاص بكره نمشي بقعد اقصها ليكي اجيكم في بيتكم ولا بتجينا؟ ! قلت المكان البريحك قالت لي خلاص بجيكم مشيت ركبت العربيه شاافتني ركبت اووول ما قفلت الباب قال لي بتعرفي امي !! قلت ليهو بررري انت ما بعرفك اعرف امك من وين؟ ! ... قال لي طيب سلمتي عليها ليه و وقفتي اتكلمتي معاها؟ ! قلت ليهو لااا خلاص يا براد بيت وانا اعرف انك ولدها من وين؟ !!!! دي صحبتي ام احمد ... المهم سكت مني ودور العربيه ماشين في نص الشارع قلتا ليهو اقيييف نزلت لي كم دمعه كدا قلت ليهو بحكي ليك سررر بس حلفتك ما تكلم زول ولا امك انخلع وقال لي قولي " بقيت اببببككككي واببببككككييي وهو بقي يحاول يسكتني عشان يفهم الحاصل دنقرت ورسلت رساله لي ناديه قلت ليها اضربي لي سرررعه طوووالي ضربت لي بقيت اقول ليها اااي قربنا خلاص انتظري قفلت منها قلت ليهو خلينا نمشي ناديه شكلها عايزاني ضروري ما نتأخر عليها بعدين بعد الحفله بكلمك ... قال لي امي تمام؟ !! قلت ليهو ااي بعدين بتعرف .... وصلنا والعروس بقت تتجهز وانا برضو لبست وقشرتا وانتظرناهم يجو ...
الساعه بقت 7 العريس جا داخل حاسب في الرسبشن عشان يشيل عروستو اقسم بالله فررحت ليها بس العوووقه دي كانت بتغيظني وبتعمل لي حركات بخرتها والعريس دا شافها بقي شغال ماشاء الله ولا قوه الا بالله وحصنها بي كلمات الله التامات ااااحححي يا قلبي مسكها من يدها وقمنا طالعين ... انا كنت لابس فستان اسسود منفوش من تحت وفاكه شعري وعملت حجل في رجلي لانها مليانه وبقت بيضاء الحجل كان رهيييييب والله كل شويه ادنقر اعاين ليهو طبعا عملت مكيأب خفيف وركبت عدسات .... طلعنا مسكت فستان العروس لحدي ما وصلنا العربيه هي والعريس دخلو حتي دخلت انا ضاربه في يدي منكير بي الاسوود وعامله حنه بسيطه كدا مع اللون يسووون كدي العريس والعروس شغالين نقنق نقنق وانا ومحمد ساكتين بس ح يجي اليوم البنقنق فيهو برانا اصبرو بس .... وصلنا الصاله وبدت المباركات وبعدها بدأ الهجيج طبعا في كل عرس بكون في زوله بتاعين التصوير مكرهنها انا كنت المكرهني كل شويه واحد واقف جمبي اهااا طبعا محمد كان لابس بدله بالبيجي
كان نفسي اتكلم معاهو بس كيف ما عارفه عاينت كدا شفت كل البنات عينهم عليهو ويتكشمن من غيير موضوع ويصورو فيهو 😐 عااااد انا النار قامت فيااا شلت لي عصير ومشيت عليهو وقفت جمبو كأنو هو ما شايفني ودفقت العصير فينا الاتنين ....🐸 لااااا 😢 معليش والله اسفه ما كنت قاصده 😂😂 هو بقي زززي البايل 😂😂 ... بقي شغال لاحول ولا قوه الا بالله انتي ما بتشوفي 😐 قلت ليهو هوووي ما قلنا ليك خلاص شنو هو ...😒 غبيه !!! هسي انا احضر العرس كيييف وما شايل معاي غييار تاني ... قلت ليهو لا والله انا الشايله ...😏 اررح في محل ملابس قريب نشتري ليك منو بنطلون ولي فستان لانو دا يدااب بدايه العرس وباقي لسسه ساعتين ونص ولا ح نقعد في الترابيز والناس تهجج 😐 .. اخد ليهو سرحه كدا وقال لي ااررح 😍😍😍.... اااايوووووييي يوووووي مشينا ❤ دور العربيه وعلي اقرب محل لقينا مقفل قال لي اهاا في محل قريب؟ ! قلت ليهو لا والله في محل بتاع لبس بلدي ااررح نلبس منهم قال لي لا هي حفله اللبس جلابيه كيف يعني 😐 قلت ليهو لما نقول نصل بنلقي الجرتق واهو نعمل ليهم حركه عشان يفرحو مننا ندخل قدامهم مثلا زي الشباين كدا 😊 ... قال لي اارح عوضنا علي الله ما عندي حل تاني ...💔😐 مشينا لقينا الا ايجار بس مافي شرا قدر ما اقنعهم يبيعو ليهو ابوا اهاا لبس ليهو جلابيه بيضا كدا وفيها خط احمر 😍 وشااال قلبي معاهو وانا لبست لي توب احمر بي اسسود وحات حتى الشبشب اجرتو منهم عالي كدا ولونو اسوود جبت شعري بي الجمبه وعملت مكياج خفيف حتى طلعت عاين لي مسااافه كدا اتنحنح وحاسب عقد حاجبو وقال لي ارررح ...😐 طلعنا ونحنا نازلين من السلم في واحد بقي شغال لي ماشاء الله ولا قوه الا بالله قال ليهو يا زول العين حق حصن مرتك قال ليهو انت لو احترمت نفسك عوجه ما بتجيها فتح لي الباب قال لي اركبي ...😐 ااااحييي وتاااني ااااحححي 😍😍😍😂 قسما بالله وقعت في الكرسي رررررررب حيل مااافي ... اثناء ما نحنا ماشين قال لي اسمك منو؟ ! قلت ليهو سمر ... قال لي شايفك ما رديتي لي الزول لما شاغلك ... قلت ليهو اووول شي هو وجهه الكلام ليك ما لي تاني شي انا بسمع المشاغلات في اليوم اكتر من شعر راسي بس ما برد عارف ليه؟ ! لانو الرجال ديل كلههم كدا تفكيرهم في البت كجسد وانا اغلي من اني ارد عليهم او اسمع تفاهاتهم ... سكت مني وانا سكته .... بعد مساافه قال لي بالمناسبه بعدين نهايه الحفله ح نتلاقي كيف؟ ! قلت ليهو سجل رقمي عندك واضرب لي اديتو الرقم سجلو ... وصلنا الصاله 😌😌 وانا جمبو اتقدددل ......😌
اهاا من دخلنا كل
الانظار علينا 🙈 كان ما اخاف الكضب بنات الحله جاتهم وجع بطن في الحمان واقفات صف ✌😌 المهم لقينا الجرتق ح يبدأ مشينا دخلنا ورا العرسان ❤😍 كانو حلوين حلا ❤ بدت مباركات الجرتق والرقيص حق الدلوووكه👏👏 عاينت كدا شفت بت طووويله وبيضاء واقفه تتكلم مع محمد 😡😡😡😨 عاااد الغيره شبت فيااا دي منو دي؟ ! وبتتكلم معاهو لييييه !!! وانا برقص وبزح زح عليهم لحدي ما وصلتهم😐 ... عاينت لي كدا 😏 اهلآ مدت لي طرف اصابعها قالت لي انا خطيبه محمد السابقه مديت ليها اصبعي واااحد بس وقلت ليها انا خطيله محمد اللاحقه 👏😏😏 عاينت لي محمد كدا لقيتو ضحك قلت ليهو نسيت حاجه مهمه في العربيه عايزاها قال لي جدآ طلعنا بره قال لي شكرآ ليكي لانك حسيتي بي مضايق وطلعتيني منها قلت ليهو فعلا حجلي وقع في العربيه عايزاهو ... فتح لي الباب شلتو قمت ماشه قلت ليهو صحي دي خطيبتك السابقه؟ ! قال لي ااي قلت ليهو ما تصدق اني اللاحقه 😂 ومعاها ضحكه كدا اقسم بالله ضحك 😭😭😭اااااحححححييي والله ضحك اقسم بالله انا لو مكان خطيبتو كان شلتو وجريت 👏👏👏 دخلنا جوه والعرس تم الحمدلله والناس باركت واتصورنا كان في فتوغراف بعديها ركبنا عشان نوصل العرسان الفندق ❤ قبل ما نطلع بالعربيه امو نادتو نزل ليها اتكلم معاها بعد جا راجع نزلت انا ومشيت عليها سلمت عليها قالت لي عقبالك يااارب قلت ليها بي حياتك اها عند موعدنا قالت لي اااي .... اتحركنا و صلنا الفندق محمد حلف يعشيهم اتعشينا الساعه بقت 1:30 صباحآ ونحنا راجعين محمد وقف جمب ميدان كبيييير قال لي انزلي نزلتا وكان الهواء باااااارد قال لي تقعدي في العربيه ولا في الحجر دا !!! قلت ليهو في الواطه دي ارررح اتحكر واقعد رفع الجلابيه شويه وطلع شبطو واتحكر وقعدت والنسيم باااااارد والليل هادئ وماف اصوات والقمرا مضوويه وفي صوت كلاب بعيده تعووي وشايفين انووار الحله هنااااااك ❤ قال لي انا اسمي محمد والعريس دا تقدري تقولي اخووي عديل ما بعنبرو صحبي اتربينا سووا وعندي 3 اخوان وبت واحده وانا في الوسط وابوي متوفي 💔 وعمري 32 سنه ممكن تعرفيني بيكي؟ ! دا كلووو وهو ما معاين علي مقبل علي قدام والهواء يشيل في ريحتو ويجبها لي لبشتني لبش 💔 سحرت في دقنو وتفاصيل وشو عندو غمازه شفتها لما قلت ليهو اسمي سمر ابتسم اااااححححيييي " عمري 25 سنه قاريه محاسبه في انا وامي بس هي كل دنيتي ابوي اتوفي وانا صغيره خلاني لي امي ابت تعرس ربتني وقرتني ❤ ولو شلتها من هنا لي يوم القيامه ما بقدر اجزيها حقها .. قال لي والعروس بتبقي ليكي شنو؟ ! قلت ليهو بت جيرانا وصحبتي من نحنا صغار اصحاب شديد وما حصل زعلنا من بعض ولا يوم "😂 دي كضبت ليهو فيها " الونسه جرررت سمعنا النباه طووالي قلت ليهو ارررح الصبح جت عديييل كدا .... ركبنا في العربيه وانا في عالم تاااااني ما كان نفسي نصل نفسي نفضل لافين كدا لي اخرررر العمر .... وصلنا البيت لقيت امي واقفه برره مقلقه علي شديد💔 نزل سلم عليها واعتذر منها قال ليها عشينا العرسان حتى جينا قالت ليهو ما مشكله ودعنا ومشي دخل بيت ناس ناديه وانا دخلت البيت امي استلمتني ليكم من الباب كنتي وين 😐 اتاخرتو ليه؟ !! والحاصل شنو؟ .
الجزء 7
اهااا امي استلمتني من الباب بي كميه من الاسئله قلت ليها انتي بتقي فيا؟ !!! قالت لي اااي قلت ليها خلاص والله اوريكي كل شي بس استني الي شويه كل شي يظبط خلتني علي كدا دخلت جوه مشيت غييرت ملابسي وجيت رقدت بقيت افكر في محمد وكيف الاحداث دي جرت كدا بي السرعه دي كنت وين وبقيت وين !!! قلت خلاص اشوف الساعه كم اقوم اصلي وامسح كريمي وانوم بكره يحلها الف حلال ... فتحت التلفون لفيت رساله من رقم غريب فتحتها لقيت مكتوب فيها " ما نسيت اتكلم معاكي معاكي في الموضوع الكنتي بتبكي عشان كان ميكأب عيونك جميل ما حبيت اسألك تاني عشان ما تبكي لو عندك طريقه نتلاقي الصباح "
بكيييت والله تعالو ابكو معاي الكلام دا مرسلو لي محمد قمت نططت في السرير وقلبت 4 هوبه في الهواء ورقصت وزغرت وشلن نفسي وختيتو عشان ارد ليهو كتبت ليهو " طبعا ح نتلاقي ولا عايزنا نهرب بي الملابس المأجرنها دي انت نسيت ولا شنو؟ "! قلت اختمها ليهو بي سؤال عشان لااازم يبقي اخر رد منو انتظرت مسااافه مافي رد مشيت اتوضيت وصليت جيت لقيت رساله
قال لي الساعه 10 خليكي جاهزه ح اضرب ليكي .... حاولت اقنع نفسي عشان انوم ... الساعه 10 لبست لي عبايه سودا كدا ومعاها طرحه بالاسود وشلت لي سككر معاهو ليمون وزيت زيتون دعكت بيهم يديني 3 دقايق وخسلتهم ومسحتهم بي جلسلويد وبخيت فيهم ريحه بقو مبااااالغه نعومه وريحه انتظرت الساعه 10 بالضبط رسل لي رساله انا واقف بره اطلعي طلعت فتحت الباب ركبت اووول مره يسلم علي مد لي يدو سلمت عليهو بي ثقه شديده قال لي كيفك معليش امبارح ساهرت بيكي قلت ليهو القعده كانت لطيفه معاك وصلنا المحل رجعنا الحاجات اوول ما طلعنا قال لي وراكي شي؟ ! قلت لا قال لي رايك شنو تمشي معاي المطار نوصل العرسان قلت ليهو بي شكلي دا قال لي مالو شكلك ظرريف ".. اااحححي يا بنات دي كانت اووول مره امشي فيها المطار والله جد حسيت اني مسافره عديييل
مشينا وصلناهم قلت ليهو انت فاضي؟ ! قال لي اااي قلت ليهو رايك شنو نمشي البحر بس ساعه قال لي تمام مشينا وقفت اتأمل فيهو احساس البحر احساس رهيب بحبو من وانا صغيره رفعت عبايتي وقعدت في الارض وشلت الطين وبديت اعمل قصر طبعا دا عشششقي و واقف بعاين لي مستغرب قلت ليهو محمد ممكن تجيب لي حبه رمله ناشفه من هناك مشي جابها شويه شويه قعد في الارض وبقينا نبني فيهو ونتونس خلصنا منو صورناهو قلت ليهو ارررح في منتزه قررريب قال لي انا ما بحب الالعاب ولا بركبها لو عايزه انتي اركبي قلت ما مشكله ارررح مشينا دخلنا قطعت تذكرتين لي السفينه وجيتو ارررح وين؟ ! نلعب كلمتك قبيل لا علييييك الله 💔😢 لا 😐😐 قول خايف بس 😏 صر لي حواجبو ما خايف بس ما بحبها 😒 طيييب اثبت انك ما خايف واررح 😌 مشيت خطوتين جا لاحقني 😍😂 ركبنا السفينه قلت ليهو اركب في البدايه بتستمتع وانا ركبت في النص 😂😂 " انا خوووافه والله ما تشوفوني كدا " اهاا القيم بدأ قلع عيونو 😂😂 وكل ما تشد عيونو تكبر 😂😂😂 وهو ما عارف خطورتها بقي ماسك بي يدينو ورجلينو 😂😂😂 وانا شغاله اعمل ليهو بي لساني حركات 😂😂 ماسكه التلفون في يدي صورتو 😂😂 وهو بهز في راسو ما تصوري والعيون قدر الفنجان 😂 القيم انتهي اظنو الخلعه طلعت ليهو بي راسو وبقي يضحك براهو 😂😂😂 نزلنا يرجف ويضحك 😂 قلت ليهو لعبه جديد؟ ! قال اااي جربنا كل الالعاب 😍😍 وبس هو شغال يضحك وانا والله وصراحتن اووول مره استمتع بي الالعاب مراقبه بس رده فعلو وفي كل الالعاب صورتو ... المغرب جا والجوع جا معاهو 💔😭 ......
الجزء 8
اتغدينا وطلعنا علي البيت ... كان قدامي 3 ايام بس ولازم اخليهو ياخد بالو من وجودي والا ما ح الاقيهو تاني الا في الحلم عشان كدا اتجتهدت شديد اني اشيل اغلب وقتو في اليومين دي عشان اوول ما يمشي يفتقدني ... وصلنا البيت هو مشي بيت ناس ناديه لانو امو هناك هناك وانا دخلت البيت امي ادتني شكله كااااربه بس بقيت ساكته ساااي في الانثاء دي محمد رسل لي رساله " امي منتظراكي قالت " اهااا بقيت احنس في امي حلفتك بالله خليني امشي ناس ناديه والله اجي راجعه سرررعه حلللفتك قالت لي اررح بمشي معاكي
قلت ليها تماام ... مشينا دخلنا سلمت عليهم ومشيت لي ام محمد سلمت عليها وبدت تتنونس معاي جا محمد قعد وهي طووالي غييرت الموضوع بتاع نورا وبقت حكي عن طفوله محمد وشغالين نضحك ... جا عدي داخل وصاااري وشو نادي محمد وطلعو ما ختيت فيها ااي حاجه جا محمد راجع بعد نص ساعه عيونو شرار بس قال لي امو ااررح جهزت ليكي حاجاتك نرجع البيت لاني وراي سفر قلت ليهو خليها تتم لي القصه يامحمد . قال لي انتي منو اصلا عشان ااهر زمني عشانك خلي الفارغه البتعملي فيها دي وشوفي شغلتك
قبل علي امو وقال ليها اللبسي منتظرك بره في العربيه ... الكلام وقع علي ززززي الصاقعه امو قالت لي في شنو؟ قلت ليها ما عارفه والله ... مشيت وراهو لقيتو منزل القزاز قلت ليهو محمد مالك؟ !!! رفع القزاز طووالي كأنو انا مافي بعد مسااافه نزل القزاز قال لي يعني قايله كان غيرتي خلقتك عشان الرجال كدا انتي ووواوو ولا عملتي السبعه وزمتها في النهايه انتي البت الكنتي بترجي ورا الاولاد وبتردحي ليهم كمان في نص الميدان وبتدقي الخيمه معاهم عشان شنو؟ ! عشان عدي الغشيتيهو وشلتي منو معلومات عشان تصلي لي ... انتي اااخر واحده انا ممكن افكر فيها ... ورفع القزاز ... انا والله من غيير ما اشعر بكييييييت ودموعي نزلت وجريت جري البيت دخلت جوه وقفلت باب الغرفه علي مر يوم واتنين وتلاته واربعه وشهر وانا قافلهىعلي نفسي وقافله تلفوني وحتى الصلاه بقت في تلته فتحت تلفون علي امل رساله اعتذار بس ما لقيت من محمد ولا شي لقيت عدي مراسلني ورسائل كلها مكاواه بس النار ولعت فيا
قمت علي حيلي وحلفت ما اخليهو عاينت في المرايه لقيت لوني قلب محتاجه اسعاف شديد حلفت لا اخلي عدي ولا محمد والله اضوقهم المر عدي قريب لكن محمد دا حتى لو اسافر ليهو تهريب والله ما اخليهو ......
الجزء 9
رسلت لي عدي رساله قلت ليهو ممكن اتكلم معاك بس دقايق؟ !! بعد رربع ساعه اتصل علي اتكلم معاي بي بياخه شديده قلت ليهو ممكن تسمعني وما تقاطعني ابدآ لحدي ما اخلص كلامي معاك؟ ! قال لي ااي احكي ... قلت ليهو " انت عارف اني قبليك ما كنت بترف زول ولا بعديك وانا الحب الاول والاخير في حياتي كيييف يعني تتهمني اتهام زي دا وتبول في شي بيني وبين محمد؟ !!!! هااا كيف يعني !! ممكن تسألي محمد زااتو حصل مره قلت ليهو بحبك لا قدر الله بعدين انا قلبي تقققيييل زول يداب عرفتو لي 5 يوم كييف يعني احبو؟ !!!! وانا كلمتك انو صحبتي معجيه بيهو وانا خليتهم قررربو يتلاقو لكن انت خربت عليها كل شي مع انو انا كنت مخططه اننا نطلع انا وانت ومحمد وصحبتي مع بعض وكنت مجهزه ليك هديه لكن انت كسرت كب احلامها وامالها وكيف يعني يجيك مجرد خيال اني اخون صحبتي؟ !!! وانا بالرام من الانت عملتو معاي لكن برضو رجعن اتكلمت معاك شكرا ليك يا عدي لاني لما حبيتك اتخيلت اني حبيت راجب بس لللاسف احساسي طلع غلط وقفلت الخط طوووالي ... رجع لي كاااير ما رديت عليهو رسل لي رساله ينبز نفسو ويعتذر مني وقال لي نبدأ صفحه جديده بس دا العايزاهو انا ضربت ليهو قلت ليهو موافقه بس بي شرط قال لي اشرطي علي كيفك قلت ليهو تعزمني فطور في بيتكم وتعتذر مني قدام امك قال لي طيب تمام بكره قلت ليهوووو لااااا بعد اسبوعين قال لي موافق بعديها بدأ يتعولق بحبك ومشتاق ليك وشنو ما بعرف والكلام الفارغ دا طوووالي قفلت الخط في وشو وعلقتها في البطاريه ووجري علي الكريمات وبديت اتحكحك واتظبط تاااني اهاا الاسبوعين انتهو ضربت ليهو وصف لي بيتهم قمت من الساعه 8 انا في زاويه شارعهم مركزه مع الشارع جات مرت جيرانهم طالعه م ه ماشاء الله عليها عاااتيه وطووويله قلت اكييد راجله بكون وحححش اهاا مشيت عليها سلمت عليها قلت ليها ممكن ادخل الحمام قالت لي طوووالي اتفضلي مشيت دخلت وعملت تلفوني صامت طلعت قلت ليها لو سمحتي ممكن اضرب منك لي امي؟ ! تلفوني قفل شحن جابت لي التلفون ضربت منها لي تلفوني قلت ليها ما بترد بتكون بعيده من التافون بس لو رجعت ليكي قواي ليها اني ح اجي متأخره لانو عندنا محاضره تاني ... قالت لي كويس شكرتها وطلعت ركبت المواصلات حفظت رقمها ومشيت البيت ضربت لي عظي بقين اعتذر منو انو جونا ضيوف وما قدرت اجي لكن ممكن نتلاقي بكره الساعه 10 صباحا وافق طوووالي " حتسألوني لي ما مشيت ليهم ح اقول ليكم امو لو انفردت بي ح تفجخني بعدين انا جنيت ادخل علي ناس وافطر معاهم وانا ما عندي بيهم علاقه؟ ! كنت عايزاهو يوصف لي بيتهم بس " اهااا بكره الساعه 10 بالضبط جا يتقدل ومادي كرشو قعدنا اتونسنا شويه كدا قلت ليهو اهاا ما ح نطلب لينا حاجه؟ ! قال لي عيوني ليكي قلت ليهو عيونك خليها جيب لينا فطور قال لي عايزه شنو؟ ! ... من زوقك ااي شي جيبو لي قام ماشي كدا قلت ليهو " عدي جيب تلفونك امسكو ليك الليله يومنا برانا ما دايره زول يضرب ليك مداهو لي وقال لي كلامك صاح وغمز لي " يغمز ليك الفقر يا معفن
" شلت تلفونو وسررعه سرررعه رسلت من تلفونو رساله لي لي مرت جيرانهم كتبت ليها " خلي راجلك يلاقيني الساعه 1 ضهر بعد ارجع من الشغل قدام بيتنا ولو ما جا يبقي خايب وعايب وبعمل الدايرو " ومسحت الرساله وقفلت تلفونو ختيتو في الشنطه جا فطرنا وبقينا نتونس الساعه بقت 12:30 مديت ليهو هديه مغلفه جا يفتحها قلت ليهو استووووب ما تفتحتها الا في بيتكم الساعه 1:15 لانو هي معموله بي الزمن دا قال لي هي شنو؟ ! وليه افتحها في الزمن دا تحديدا؟ ! ما افتحها هنا قلت لااا دي مفاجأه ليك ... واشان هو جنو شمار قال لي طيب ارررح نرجع البيت عشان افتحها قلت ليهز تماام نركب امجاد اوصلك انت اوول عشان الزمن ما يروح وانا بمشي واافق طووالي ركبنا الامجاد وصلنا بدايه شارعهم حوالي الساعه 1:7 دقايق عاينت من بعييد شفت ابوهو وراجل الجيران ومعاهم كم راجل كدا اووول ما وصلهم ابوهو قشطو كككككف خلاهو يلف واستلمو راجل الجيران دق وشلاليت مره ابوهو ومره راجل الجيران الا امو جات مرقتو منهم بي العافيه وهو ما فاهم ااي شي ياالله ويامين بتنفس دخلو جوه طبعا انا نزلت من الامجاد سمعت ابوهو بعتذر من الراجل وقال ليهو والله تاني ادقو والله ما اخليهو اصلا دي نهايه الدلع ما مفترض راجل بي شنبو يتدلع كدا ... راجل الجيران قال ليهو والله يا عم ابراهيم انت راجل فاضل لكن ولدك دا ما مربي قبل يومين بتي شكت منو قالت بقول ليها كلام كعب بس قلت اديهو فرصه ينعدل لكن يصل لي امها ؟ !!! ... ابوهو قال ليهو بككره دي ح ارسلو لي جدو في البلد يساعدو في الزراعه كان ينعدل شويه ويبقي راجل واي زول شكي لي منو قبل كدا حقو علي وهسسي والله بدخل ادقو ... عاااد انا اتبلمت بي الطررحه وجججري علي البيت ..
الجزء 10
طبعا عدي نسي تلفونو عندي كنت خايفه افتحو يقوم يضرب لي يسألني منو انتظرت لحدي الساعه بقت 3:30 صباحآ فتحت تلفونو وتحديدآ الواتس حقو لقيت الدردشه بينو وبين محمد مكذب فيا جنس كذب قال شنو انا كتبتو عند شيخ الا مشي اتعالج مني بي الرقيه تشيخ واقف بركه الله ياعفن يا رمه طلعت في الدردشه فوق محمد بقرب ليهم من بعيد لكن اهل ومتواصلين ومحمد في كندا هناك شغال في مستشفي دكتور اااحححي يا قلبي اريتو يا عدي ابوك قتلك طيرت مني عريس عمري كلووو ما بلقي زيو الهي ما تلقي البتعاين ليك يا فتان يا قوال
... فتحت حزم البيانات لقيت محمد اون لاين
... طووالي راسلتو كتبت ليهو كيفك يا زول اخبارك شنو؟ ! قال لي والله شغااال ومع التعب اسكت سااي يامان اخبارك !!! قلت ليهو تمام لكن والله يا محمد خجلان منك شديد في شنو احكي يا عدي !!! بس احلف انك ما تزعل مني؟ ! قال لي ما بزعل قول سااي ياخوه ماف بينا زعل قلت ليهو والله " سمر " دي انا كذبت فيها لانها كانت عاجباني شديد وما اتقبات فكره انها ما تديني وش وحلفت اني اخرب عليها حياتها وجيت كذبت عليك فيها هي بت محترررمه والله وماشفت منها الا كل خير وبت ناس .... قال لي عدي انت جاادي يعني ما كتبتك وجرت وراك وانشاكلت مع راجل في الميدان والطلس داك؟ !!! ... قلت ليهو ااي هي زول بتعرف الله كيييف يعني تكتبني عند شيخ؟ ! بعدين هي الف من يتمناها يعني ما وقفت علي انا ... اما حكايه الخيمه وشكلتها الولد غلط في حقها وهي اخدت حقها عاادي يعني اتمني انك تسامحني يا اخوي الغيره عمت عيوني ... كتب لي شوف يا مان ما اخوان بعملو في بعض كدا والعملتو انت دا ما بقدر اسامحك عليهو وتاني ما تراسلني يا فرده عشان ما يحصل ليك شر وطووووالي حظر عدي ايوووووويي يووووووووييي تستاهل يا عدي يا جزمه .. مسحت الدردشه ومسحت ليهو كل الارقام من الشريحه وفرمط الجهاز وختيتو ونمت .. .. صحيت علي صوت امي بتصحيني سمر سمرر قووومي يابت عدي منتظرك بره سجمي عدي
الجزء 11
صحيت مخلوووعه قلت لي امي قولي ليهو جايه اتسوك بس اهاا امي طلعت جرريت علي التلفون لقيت فيهو %5 قلت لااازم اكملها قفلت باب الغرفه وبقيت اطبظ في التلفون لحدي ما قفل كهرباء طلعت بره ... عدي مالك بسم الله وشك دا الضربك فيهو شنو ... مافي حاجه اتشاكلت لي مع ناس ربطو لي امبارح بالليل ودقيتهم الحمدلله انتي وصلتي كيف ! معليش ما لقيت طريق اضرب ليكي كنت نعساااان وبعديها مشيت الكوره ... قلت ليهو انا كويسه الحمدلله انت كيف؟ ! قال لي تماام امبارح نسيت تلفوني عندك !!! قلت ااي لما وصلت البيت لقيتك نسيتو قلت اعمل ليك فديو بي صورك نزلت تطبيق شكلو فيهو فايروس
ضرب تلفوني وتلفونك عشان كدا اضطريت افرمط الاجهزه سررعه والله تلفوني كان فيهو حاجات مهمه شديد ومحاضرات هسي ندمت ندم شديد ... قال لي بس ما تكون فتشتي تلفوني ياسمر ... قلت ليهو افتشو !!! انت ما جادي ولا شنو؟ !!! افتشو كيف يعني !!! انا برضو مربيه كدا !!! هوووي يا عدي اقيف عديييل واتكلم بي وضوح انت لو ما واثق فيا ما بتديني تلفونك .... قال لي واثق فيكي والله انتي الزيك منو اهاا يا سمر انا مسافر البلد اشتقت لي جدي شديد وداير اقعد معاهو سنتين هناك رايك شنو اخطبك واجي اعمل العرس وتسافري معاي ...... شنو !! خطوبه شنو !! لاا يا عدي انتظر شهر كدا نعرف فيهو نفسنا اكتر عشان نكون واضحين مع بعض قال لي طيب تماام نتواصل شهر مع انو ح يكون تقيل وطويل علي لكن عشانك يهونك فجأه امي جات شايله تلفوني سمر دا رقم من بره بضرب ليكي شكلو من اوربا ولا حاجه رقم ضارب لي انا !!! " عرررفتو محمد " عدي قال ليها كدي اديني اعرف ليكم المفتاح قلت لالا عرفتو دي صحبتي برجع ليها بعدين بقي يعاين لي مسااااافه ......
الجزء 12
الاسم دا مضحك ولا انا براي شايف كده😹😆 اللهم لاشماته اليوم الجمعه والامه مجتمعه يلا نبدا🔥..
[قصة من وواقع معاش]
انا سمر عمري 25 سنه قصيرونه وسمرويه ومايله لي السواد
ملامح وشي ما عارفاها عامله كيف زااتو انا والمرايه خطين متوازيين ما بنتلاقي ابدآ الشعر احسن اسكت غايتو امي قالت لي لما ولدتك كان ناعم هسي لونو شنو ما معروف اصلا الشعر ما مهم لانو مغطي اهم شي الاخلاق انا دبدوبه لو ما اخاف الكضب سمينه اهاا جات ناديه بت الجيران بعد بورتها فكت شفتها من بعييييد متخمخمه بي التوب مقفله نفسها تحلفو تقولو مصدرنها بره جات علي تتحكحك وتقتل في حيلها اهتا مالك في شنو؟ ! سمور انتي عارفاني الكبيره واخواني صغار واختك عروس تعالي اشتغلي مع امي ساعديها اردها ليكي في نجاحك في الماستر ... قبلت عليها مستخسره علي تقولي اردها ليكي في عرسك؟ !!! مخييييييير اللله يا ناديه نسيتي ماضيكي ولا اذكرك ليهو تتذكري جريكي ورا اولاد الحله بتشركي ليهم في الشارع قاعده 24 ساعه فيهو زي عجوز المعاش لما خلااااص قنعتي منهم بقيتي تشركي لي بتاع المويه لحدي ما بقي يوقف كارتو جمب الجيران ويجي يكب المويه لما خلاااص زهج بقي ما بجيكم الا ابوكي بقي يحرسو منك لحدي ما يخلص ويجري جري بي جركاناتو ما تخليني اوريكي المغطي والملان شطه قال نردها ليكي في نجاحك في الماستر قال ... طوووالي العفنه باغتتني سمر عريسي دا عندو اخوهو بفتش لي عروس وانا كنت مقترحاكي ليهو لكن بعد ردحك لي دا يا وسخه تشميهو قدحه ... جريت ووواطي طووالي بسم الله ناديه جيتي متين والله عندي صداع مافهما اي شي كدى اقعدي ما اكون غلطه فيكي لا سمح الله اصلا الليله من الصباح عندي تصرفات لا اراديه تصدقي وتؤمني بالله .... لا إله الا الله شنو ... انا ما متذكره ااي شي من حوارنا القبل شويه الا اخر جمله قلتي لي عريسك عندو اخو ؟ ! قالت لي ااي لكن بي شرط تساعدي امي في شغل العرس دا من طقطق لي السلام عليكم
ولا عريس ماف ... خنقتها طوووالي عايزه تبقيني خدامه عشان شنو عريس؟ ! يايمه شن ها العريس شيلتك الا تميتيها من الجيران نسابتك شبهه حمار ادريس ههييي وتاااني هيييي .... طوالي قامت ماشه جريت وراها ناديه تعالي ما قلت ليكي الليله عندي حاله من الصباح حقك علي خلاص بستحمي وبغيير وبجي عليكم عاينت لي كدا قالت لي البركه الفي العريس دا البخليكي تستحمي امشي عامله كدا تشبهي القراده ... ومرقت ورزعت الباب وراها ... شلت نفس طووويل وقلت ليها هسي ما برد ليكي خليني اعرس والله الا ادخلك في جحر نمله يا شبه سلك الاقاشي من شده ضعفتك بتكوني واقفه وما بنكون عارفنك مقبله علي وين الا نعاين لي وشك وشك البشبه ركبه الحمار دا الجبهه يبنو فيها اخيير انا عندي سلك لماع انتي شعر ما عندك
اثناء ما بصفق سمعت صوتها بتقول لي سمر انا ساااامعاكي قلت ليها هيييههييي حبيبتي يا ناس جاياكم طييياره جريت جهزت الجردل مليتو مويه ودخلتو الحمام اسمح حاجه عندي عبايه صلاه حبت امي جابتها لي رحمه صحبتها من عمره قلت كدا ودخلت في العبايه قمت طالعه عاينت لي رجليني شفتهم غببببششش اتذكرت اني ما استحميت جريت الحمام مسحت رجليني بي المويه ااااي مسيح عااادي المويه بتمسحو بيها وطلعت علي بيت ناس ناديه ......
# انتقام _ بايره 2
وصلت بيت ناس ناديه وكان مليان نسوان واولاد شباب احااااا اهااا دخلت كدا عاينو لي وكل زول واصل شغلو كأنو ماف بت جات داخله 💔😢 مافيهم زول عاين لي مرتين ثانكس يا دنيا بنتلاقي في الرمل الدقاقا 💔😐 اهاا ما اشتغلت بي الموضوع كتير مشيت دخلت في العده بي كلووو وقعت فيها غسيل وحلفت كان تنتهي اهااا اثناء ما انا بغسل جات مره قالت ليهم حرام عليكم البت دي شغاله كدا براها في الحر دي كان تأجروهم بتين اصلا هن ما مخلصات يشيلو القروش ساااي ويبقن مارقات ... 😡😡😨 هااا قايلني خليتها 👏👏👏👏 والله وقفت ردحت ليها ردح جد الا عاينت كدا شفت ناديه بتهدي فيني وبتذكرني بي العريس يا زولا هي العريس في السماء 😡😡 العجوز دي قايلاني شغالتكم ولا شنو 😡😡! فجأه جا صوت من وراي يا امي لكن دي ظااهر عليها انها بت الجيران من احترامها وجمالها دا 😨😨... دا قال شنو 😨😨😨😭😭😭😭😭😭 والله انا امي ما حصل قالت لي انتي سمحه 😭😭😭😭 اااي والله يا بنات قعدت في الووواطه وجعرت الا رفعوني قبلت عليهو ود متوسط الطول لونو قمحي لكن شربان عشان كدا بتشاف اسوود 😍😍 ريحتو ترمي الطير لكن ما مشكله دا عشان الارهاق بس والشغل اللبسه من الوساخه والخرايط الفيها تحلفو تقولو خريطه كنتوريه 😍😍 لكن مديه منظر جميييل مع الكرش بكره انا وهو ننضف وحلات الدنيا علينا المهم كسسسرني وسرحت فيهو وفي عرسنا واولادنا ولما اولادنا عروسو ونحنا عجزنا وهو مات قبليني وجاني خبر موتو فكيت الصرخه والسكليب فجأه لقيت نفسي مربطه وفي زول بقرأ قرآن انا طووالي سكت وبقيت اسمع فيهو عرفتهم العفنين قايلني جنيت وجايبين لي زول يرقي لي ... اهاا الشيخ دا برقي ساااعتين وانا ساكته بعاين ليهو جا ولد
مرسلنو يشوفني بقيت كيف شاف الشيخ برقي وانا قاعده اعاين ليهو ... قاطع الشيخ قاليهو علي علي بي الطلاق دي شيطان ما يدخل فيها كان شافها بتعوز وبجري ... وفات طوووالي اااي انا معروفه اني رداحه بس من السعاده انا مافيا حيل ارردح الشيخ فتر خلاااص والجك الجمبو كمل ميتو لما زهج قال لي زحي من وشي يا شبه القراده ...😐 ومشي ااي والله مافيا هسب حيل اشاكل لكن الم في راجلي واجيك في بيتكم يا كريهه انا قراده؟ !! ... اثناء ما بتكلم مع نفسي وانا قاعده في الواطه شفت راجلي 😍😍 احااا
الجزء 13
خطفت التلفون من امي سرررعه وعملتو صامت عدي عاين لي كدا مالك زي الداساهو مني كدا .. ادسو منك !!!!!!! ليه
يعني اصلا دي صحبتي بت جيرانا واهلا من ما يسمعو صوت تلفوني بجو جارين عشان يتكلمو معاها وهي عندها مشاكل مع راجلها عشان كدا ما عايزاهم يسمعو صوتها وهي حزينه كدا بعدين كلمتك انو تلفوني ضربو فايروس والاسامي ممسوحه عشان كدا امي ما لقت اسم صحبتي لانو اتمسح قلت ليها صح يا امي ؟ ! عاينت ليها لقيتها متنحه فيا وهزت راسها يعني اااي قلت ليهو فهمت !!! ... فال لي كنت بهظر ياااخ اها استأذنك لاني ما مسافر جواي قلت ليهو " قششه ما تعتر ليك مشيه بلا رجعه ياااارب .... طلع مننا وانا جررررري الغرفه جات امي لاحقاني هوووي يابت في شنو حالتك بقت ما مطمنناي وبقيتي تخليني علي عقاب شيبي دا اكذب معاكي ... امي والله اجي بعدين اقص ليكي القصه كلهااا والله هسي خليني شالت نفس طووويل وقرصتني في كتفي ومشت المهم فتحت التلفون لقيت مكالمه من محمد اصلا انا سيفت رقمو من عدي بس من غير اسم شلت نفس طوووويل ورقدت طبعا ما ح ارجع ليهو مصيرو يرجع لي قلت ادخل الفيس شويه فتخت حزم البيانات لقيت رساله من محمد من الفرحه بقيت قيام سجود ركوع فتحتها لقيتو مرسل لي رساله اعتذار طوووويله عررريضه ما رديت ليهو 7 يوم بعتذر مني في النهايه رديت ليهو " حصل خير وياريت لو امكن ما تراسلني تاني " قال لي لو بتوافقي اخطبك فكري بديكي يومين واتمني انك توافقي هوووي يا بنات دا بقول في شنو دخلت الحمام 30 مره
واااااي والله اليوم داك بكيت جنس بكى😭😭😭😭😭😭😭😭😭😭😭😭😭 جريت لي امي قصيت ليها من طقطق لي السلام عليكم قالت لي ردي ليهو اااخر يووم والله اليومين دي شفتها طوويله طووول 💔 والساعه ماشه زززي السلحفاء تاني يوم المساء رسلت ليهو " مساء الخير انا استخرت ربنا وشعرت بي راحه نفسيه وربنا يكتب الفيها خييير " بعد 7 دقايق بالضبط امو ضربت لي 😭😨 قالت جايين بكره يطلبوني وانها ما ح تلقي احسن مني وضرب لي بعديها قلت ليهو بي شرط عدي ما يعرف عن خجوبتنا لحدي بعد العرس قال لي ليه عرفتي من وين؟ ! كلمتو انو جا اعتذر مني وطلب السماح 😂😂 وهو المسكين جا يشيل تلفونو قال لي طيب بعد اسبوع بالضبط امو لبستني الدبله وحااات الله زغردت زغريطه الحله كلووووولها سمعتها وكييييه ليهم نفر نفر 😌 جابو حاجات الدخان نزلت الدخان محمد جا بعد 3 شهور اشترينا الشيله وطلعنا جووازي وعملنا العرس وحتيتووو قررررررض ومحمد قرررض وانا قرررض وناس الحله لاكووو القرض 😂😂😂😂 وناديه تندب في حظها وسااااامعته بنات الحله امهاتهم يدوهم في محاضره شوفو سمر القاهره عملت شنو !!!! اعملن زيهااا هوووي انا لا قاهرخ ولا شي انا خططت ونفزت ونلت واستاااااهل ولا ما كدا 😂😍 ... سافرنا تالت يوم وصلنا كندا 😍😍😨 انتقام محمد !!!! والله ادبتو ادبه وهسي خاتم في اصبعي 😌
😍 رايكم سمر كانت كيف موهمومه وحاسده وقاهره ولا شاطره؟ !
بشكركم على حسن المتابعه 😍😍
صباح الضحكه والبسمه باسم الروايه الجديده😆😹♥️
الروايه دي لكم تحديدا😹💔 بس ماتخافوش قررنا نعمل فورمه حنسجل فيها كل عضو راغب ف الزواج  ومالقي حق الشيله وكدم عشان ماينتقم😹💔🌚  الفورمه لقناه الروايات #فقتتت😁 بمزح بمزح
[ #ساعدوني بتفاعلكم في التعليقات بعد تخلصوا الروايه ♥️]

